CELEX: 32005R1822
Language: ro
Date: 2005-11-08 00:00:00
Title: Regulamentul (CE) nr. 1822/2005 al Comisiei din 8 noiembrie 2005 de modificare a Regulamentului (CE) nr. 466/2001 în ceea ce privește conținutul de nitrați din anumite legumeText cu relevanță pentru SEE.

Anunţ juridic important

|

32005R1822

Jurnalul Oficial L 293 , 09/11/2005 p. 0011 - 0013 Jurnalul Oficial L 321 , 21/11/2006 p. 0132 - 0134

		20051108Regulamentul (CE) nr. 1822/2005 al Comisieidin 8 noiembrie 2005de modificare a Regulamentului (CE) nr. 466/2001 în ceea ce privește conținutul de nitrați din anumite legume(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CEE) nr. 315/93 al Consiliului din 8 februarie 1993 de stabilire a procedurilor comunitare pentru contaminanții din produsele alimentare [1], în special articolul 2 alineatul (3),după consultarea Comitetului științific pentru alimentație umană,întrucât:(1) Regulamentul (CE) nr. 466/2001 al Comisiei din 8 martie 2001 de stabilire a nivelurilor maxime pentru anumiți contaminanți în produsele alimentare [2], astfel cum a fost modificat prin Regulamentul (CE) nr. 563/2002 [3], conține dispoziții în special în ceea ce privește măsuri speciale referitoare la nivelurile de nitrați din lăptucă și spanac și stabilește perioade tranzitorii în care lăptuca și spanacul care conțin nitrați peste nivelul maxim mai pot fi comercializate pe teritoriul național.(2) În ciuda evoluției în aplicarea bunelor practici în agricultură, datele de monitorizare de la statele membre indică în continuare probleme de respectare a nivelurilor maxime de nitrat în lăptucă și spanac.(3) Multe dintre situațiile în care nu se respectă nivelurile maxime de nitrați în spanacul proaspăt intervin în luna octombrie. În prezent, perioada de vară pentru spanac include luna octombrie, în timp ce pentru lăptucă luna octombrie se încadrează în sezonul de iarnă. Pentru a asigura consecvența, luna octombrie trebuie considerată lună de iarnă pentru spanacul proaspăt.(4) În regiunile în care există dificultăți de menținere a nivelului de nitrați sub nivelul maxim autorizat pentru lăptucă proaspătă și spanac proaspăt, de exemplu atunci când scade lumina solară, anumite state membre au solicitat derogări și au furnizat suficiente informații pentru a demonstra că există investigații în curs pentru a contribui la reducerea nivelurilor în viitor.(5) Până la înregistrarea unor progrese în aplicarea bunelor practici agricole, respectivele state membre trebuie autorizate, pentru o perioadă limitată de timp, să permită comercializarea lăptucii proaspete și a spanacului proaspăt care conțin nitrați peste nivelurile maxime, însă doar pe teritoriul lor național și pentru consumul național.(6) Nitrații sunt prezenți și în alte legume, uneori în concentrații mari. Pentru a favoriza dezbaterile viitoare privind o strategie pe termen mai lung de gestionare a riscului prezenței nitraților în legume, statele membre ar trebui să monitorizeze nivelurile de nitrați din legume și să urmărească reducerea concentrațiilor, în măsura în care acest lucru este fezabil, în special prin aplicarea unor coduri îmbunătățite de bune practici agricole. O evaluare științifică actualizată a riscurilor realizată de Autoritatea Europeană pentru Siguranța Alimentară ar contribui la clarificarea riscurilor pe care le prezintă prezența nitraților în legume. Nivelurile maxime prevăzute de Regulamentul (CE) nr. 466/2001 vor fi revizuite ținând seama de informațiile obținute din activitățile menționate anterior.(7) Regulamentul (CE) nr. 466/2001 ar trebui modificat în consecință.(8) Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTUL REGULAMENT:Articolul 1Regulamentul (CE) nr. 466/2001 se modifică după cum urmează:1. Articolul 3 se elimină.2. Se inserează următorul articol 3a:"Articolul 3aStatele membre monitorizează nivelurile de nitrați din legumele care conțin niveluri ridicate, în special legumele verzi cu frunze, și comunică rezultatele Comisiei până la 30 iunie a fiecărui an."3. Se inserează următorul articol 3b:"Articolul 3b(1) Prin derogare de la dispozițiile articolului 1 alineatul (1), Belgia, Irlanda, Țările de Jos și Regatul Unit sunt autorizate, până la 31 decembrie 2008, să introducă pe piață spanac proaspăt, cultivat și destinat consumului pe teritoriul lor, prezentând niveluri de nitrați mai ridicate decât nivelurile maxime stabilite la punctul 1.1 din anexa I.(2) Prin derogare de la dispozițiile articolului 1 alineatul (1), Irlanda și Regatul Unit sunt autorizate, până la 31 decembrie 2008, să introducă pe piață lăptucă proaspătă, cultivată și destinată consumului pe teritoriul lor, recoltată de-a lungul întregului an și prezentând niveluri de nitrați mai ridicate decât nivelurile maxime stabilite la punctul 1.3 din anexa I.Prin derogare de la dispozițiile articolului 1 alineatul (1), Franța este autorizată, până la 31 decembrie 2008, să introducă pe piață lăptucă proaspătă, cultivată și destinată consumului pe teritoriul ei, recoltată de la 1 octombrie până la 31 martie și prezentând niveluri de nitrați mai ridicate decât nivelurile maxime stabilite la punctul 1.3 din anexa I.".4. Punctul 1 din anexa I la Regulamentul (CE) nr. 466/2001 se înlocuiește cu tabelul din anexa la prezentul regulament.Articolul 2Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 8 noiembrie 2005.Pentru ComisieMarkos KyprianouMembru al Comisiei[1] JO L 37, 13.2.1993, p. 1, regulament astfel cum a fost modificat ultima dată prin Regulamentul (CE) nr. 1882/2003 al Parlamentului European și al Consiliului (JO L 284, 31.10.2003, p. 1).[2] JO L 77, 16.3.2001, p. 1, regulament astfel cum a fost modificat ultima dată prin Regulamentul (CE) nr. 856/2005 (JO L 143, 7.6.2005, p. 3).[3] JO L 86, 3.4.2002, p. 5.--------------------------------------------------20051108ANEXĂPunctul 1 din anexa I la Regulamentul (CE) nr. 466/2001 se înlocuiește cu următorul text:"Punctul 1: NitrațiProdus | Nivel maxim (mg NO3/kg) | Metoda de prelevare de probe | Metoda de analiză de referință |1.1.Spanac proaspăt [1] (Spinacia oleracea) | Recoltat între 1 octombrie și 31 martie | 3000 | Directiva 2002/63/CE [2]a Comisiei | |Recoltat între 1 aprilie și 30 septembrie | 2500 |1.2.Spanac conservat, refrigerat sau congelat | | 2000 | Directiva 2002/63/CE | |1.3.Lăptucă proaspătă (Lactuca sativa L.) (lăptucă cultivată în aer liber sau în seră), cu excepția celei menționate la punctul 1.4 | Recoltată între 1 octombrie și 31 martie: | | Directiva 2002/63/CE. Cu toate acestea, numărul minim de unități per probă de laborator este 10 | |lăptucă cultivată în seră | 4500 [3] |lăptucă cultivată în aer liber | 4000 [3] |Recoltată între 1 aprilie și 30 septembrie: | |lăptucă cultivată în seră | 3500 [3] |lăptucă cultivată în aer liber | 2500 [3] |1.4.Lăptucă de tip "iceberg" [4] | lăptucă cultivată în seră | 2500 [3] | Directiva 2002/63/CE. Cu toate acestea, numărul minim de unități per probă de laborator este 10 |lăptucă cultivată în aer liber | 2000 [3] |1.5.Alimente pentru copii și preparate alimentare pe bază de cereale pentru sugari și copii de vârstă mică [5] [6] | | 200 | Directiva 2002/63/CE (dispozițiile prevăzute pentru produsele alimentare transformate de origine vegetală și produsele alimentare transformate de origine animală) | |[1] Nivelurile maxime pentru spanacul proaspăt nu se aplică pentru spanacul proaspăt care urmează să fie prelucrat și care este transportat direct în vrac de pe câmp în uzina de prelucrare.[2] JO L 187, 16.7.2002, p. 30.[3] În absența unei etichetări adecvate care să indice metoda de producție, se aplică nivelul stabilit pentru lăptuca cultivată în aer liber.[4] Descrisă de Regulamentul (CE) nr. 1543/2001 al Comisiei (CE) 1543/2001 din 27 iulie 2001 de stabilire a standardului de comercializare pentru lăptucă și pentru cicoarea de grădină creață și cu frunze întregi (JO L 203, 28.7.2001, p. 9).[5] Alimente pentru copii și preparate alimentare pe bază de cereale pentru sugari și copii de vârstă mică, astfel cum sunt definite la articolul 1 din Directiva 96/5/CE Euratom a Comisiei, din 16 februarie 1996 privind preparatele pe bază de cereale și alimentele pentru copii destinate sugarilor și copiilor de vârstă mică (JO L 49, 28.2.1996, p. 17). Nivelurile maxime se aplică produselor gata de consum ca atare sau celor preparate după instrucțiunile producătorilor.[6] Comisia revizuiește nivelurile maxime de nitrați din alimentele pentru sugari și pentru copii de vârstă mică până la 1 aprilie 2006, ținând seama de progresele înregistrate în cunoașterea științifică și tehnologică."--------------------------------------------------